Hartskos: Hoenderslaai met bloukaas-mayonnaise | Netwerk24
Hartskos: Hoenderslaai met bloukaas-mayonnaise
17 Februarie 2017 11:53
Hoenderslaai met bloukaas-mayonnaise. Foto: Verskaf
4 hoenderborsies, ontvel en ontbeen
200 ml jenewer (gin)
400 ml tonikumwater
150 ml hoenderaftreksel
1 duim gedroogde naartjieskil
1 kardemomsaad, gestamp
5 snye dagoue baguette, in blokkies gesny
genoeg olie vir vlakbraai
1 pakkie vars roketblare
2 selderystokke, geskil en gekap
1 pomelo, geskil en in stukkies gesny
handvol geroosterde makadamianeute
4 baba-komkommers, in kwarte gesny
handvol vars peulertjies
1 k platblaarpietersielie, gekap
½ k vars ment, gekap
300 ml druiwepitolie
Meng al die bestanddele behalwe die hoender in ’n swaarboompot.
Verhit tot kookpunt en laat dan afkoel sodat die geure kan ontwikkel (20-30 minute).
Verhit die posjeermengsel weer tot kookpunt, laat gly die hoenderborsies in, verwyder van die hitte en sit ’n deksel op die pot.
Laat staan vir ongeveer 15 minute totdat die hoender deurgaar, maar sappig is.
Verwyder die hoender uit die posjeermengsel, laat heeltemal afkoel en vlok in happiegrootte.
Braai die brood in sarsies bruin aan alle kante.
Plaas die eiergele in ’n voedselverwerker en klits teen hoë spoed.
Voeg die mosterd by terwyl die voedselverwerker aanbly. Meng goed.
Voeg die olie in ’n baie dun straal by terwyl die voedselverwerker die hele tyd aanbly.
Die mengsel sal emulsifiseer. Voeg daarna die bloukaas en peper na smaak by. Hou in die yskas.
Rangskik die hoender saam met die slaaibestanddele en broodblokkies op ’n opdienbord en sit voor met bloukaas-mayonnaise.
*Nuwe episodes van Hartskos wys elke Donderdag om 18:00 op VIA (DStv-kanaal 147).
Hartskos: Dean Balie se botterhoender